Publication: Magyar Közlöny
Issue: MK-2001-41 (Year: 2001, Number: 41)
Era: 1990-2004
Section: a 30/2001. (IV. 9.) FVM rendelethez
Paragraph Index: 1561

c) szakmaspecifikus munka- és környezetvédelmi ismeretek. A szóbeli vizsga időtartama legalább: 5—10 perc kérdéscsoportonként. A válaszadáshoz szükséges felkészülés időtartama legfeljebb 40 perc lehet. A szóbeli vizsga — a jelölt által ismert tételsorból — tételhúzással kezdődik. A tételek kihúzása után a jelölt felkészül, rendezi a gondolatait, igénye szerint vázlatot készít. A jelöltnek a szóbeli vizsga során önállóan kell számot adnia elméleti felkészültségéről. A vizsgabizottság tagjai csak akkor tehetnek fel a tétel anyagára vonatkozó kiegészítő kérdéseket, amikor a mesterjelölt feleletében elakad, illetve a felelete folytatásához kisebb útbaigazítás szükséges. Amikor a jelölt befejezte feleletét, a vizsgabizottságnak joga és lehetősége van a tétel anyagán belül további kérdéseket is feltenni az objektív értékelés és minősítés érdekében. Ha az elhangzott válaszokból megállapítható, hogy a mesterjelölt a téma anyagával tisztában van, akkor az elnök félbeszakíthatja a válaszadást. A mesterjelölt szóbeli vizsgáját a vizsgabizottság egyszerű szavazati többséggel minősíti. A vizsga eredményét a vizsgabizottság „megfelelt” vagy „nem felelt meg” minősítéssel állapítja meg. A szóbeli vizsgán „megfelelt” minősítést kap az a vizsgázó, aki az adható pontszán 60%-át elérte. Sikertelen szóbeli vizsga esetén a szóbeli vizsgát teljes egészében meg kell ismételni. Az eredménytelen szóbeli vizsgarészt egy éven belül lehet megismételni. Ismételt sikertelen vizsgarész esetén a teljes mestervizsgát meg kell ismételni. IV/3. A vizsga egyes részei alóli felmentés lehetőségei és feltételei A gyakorlati vizsga alól felmentés nem adható. A szakmai elméleti vizsgán az anyagismeret, szakrajz, szakmai számítás kérdéscsoport alól felmentés adható, ha a mesterjelölt az I/1. pontban felsorolt szakirányú felsőfokú képzettségek valamelyikével rendelkezik. A vállalkozási és pedagógiai ismeretek vizsgarészből az a mesterjelölt kérhet felmentést, aki valamilyen felsőfokú gazdasági, jogi, pedagógiai végzettséggel rendelkezik, és ezt okirattal bizonyítani tudja, illetve két évnél nem régebbi sikeres mestervizsgával rendelkezik. 2001/41. szám A környezetvédelmi miniszter 9/2001. (IV. 9.) KöM rendelete az elemek és akkumulátorok, illetve hulladékaik kezelésének részletes szabályairól

Source: https://magyarkozlony.hu/hivatalos-lapok/a724212b533e5b450371a24773d4bebfcc130524/dokumentumok/1375a69d8a729a8956fdb791a74326f3f1c828fe/letoltes